b'\n_START_ARTICLE_\nOsamu Dazai\n_START_SECTION_\nAnii de \xc8\x99coal\xc4\x83\n_START_PARAGRAPH_\nDazai, pe numele s\xc4\x83u real Sh\xc5\xabji Tsushima (\xe6\xb4\xa5\xe5\xb3\xb6\xe4\xbf\xae\xe6\xb2\xbb Tsushima Sh\xc5\xabji), a fost cel de-al optulea copil al unei familii \xc3\xaenst\xc4\x83rite din Kanagi,Prefectura Aomori. A fost crescut \xc3\xaen mare parte de servitori dup\xc4\x83 ce mama lui se \xc3\xaemboln\xc4\x83vise d\xc3\xa2nd na\xc8\x99tere celui de-al unsprezecelea copil, iar tat\xc4\x83l lui ocupat nu st\xc4\x83tea pe acas\xc4\x83 mai deloc._NEWLINE_Tsushima a mers la liceul Aomori, fiind un elev excelent \xc8\x99i un scriitor capabil, edit\xc3\xa2nd scrieri ale altor elevi \xc8\x99i public\xc3\xa2nd unele din scrierile sale.Dar via\xc8\x9ba lui a \xc3\xaenceput s\xc4\x83 se schimbe c\xc3\xa2nd idolul s\xc4\x83u Ry\xc5\xabnosuke Akutagawa s-a sinucis \xc3\xaen anul 1927.Astfel Tsushima a \xc3\xaenceput s\xc4\x83 \xc3\xae\xc8\x99i neglijeze studiile, duc\xc3\xa2nd o via\xc8\x9b\xc4\x83 dezordonat\xc4\x83 \xc8\x99i cheltuind toat\xc4\x83 aloca\xc8\x9bia de acas\xc4\x83 pe alcool \xc8\x99i prostituate. \xc3\x8en primele sale opere \xc8\x99i-a exprimat frecvent vina de a fi n\xc4\x83scut \xc3\xaen ce numea el, o clas\xc4\x83 social\xc4\x83 nepotrivit\xc4\x83.Din cauza tat\xc4\x83lui s\xc4\x83u care \xc3\xael voia un student eminent \xc8\x99i cu o viitoare via\xc8\x9b\xc4\x83 de succes, pe data de 10 decembrie 1929, cu o noapte \xc3\xaenaintea examenului de sf\xc3\xa2r\xc8\x99it de an pe care era sigur c\xc4\x83 nu \xc3\xael va trece, a \xc3\xaencercat s\xc4\x83 se sinucid\xc4\x83 cu o supradoz\xc4\x83 de somnifere dar a supravie\xc8\x9buit \xc8\x99i a promovat examenul anul viitor._NEWLINE_Tsushima s-a \xc3\xaenrolat \xc3\xaen clasa de literatur\xc4\x83 francez\xc4\x83 a universit\xc4\x83\xc8\x9bii imperiale din Tokio dar \xc8\x99i-a \xc3\xaencheiat iar\xc4\x83\xc8\x99i prematur studiile.\xc3\x8en Octombrie, a fost gonit din familie dup\xc4\x83 ce s-a aflat de rela\xc8\x9bia lui cu geisha Hatsuo Oyama. Nou\xc4\x83 zile mai t\xc3\xa2rziu a \xc3\xaencercat pentru a doua oar\xc4\x83 s\xc4\x83 se sinucid\xc4\x83, arunc\xc3\xa2ndu-se \xc3\xaen apa de pe plaja Kamakura \xc3\xaempreun\xc4\x83 cu o Tanabe Shimeko, o barmani\xc8\x9b\xc4\x83 pe care a cunoscut-o \xc3\xaen barul unde aceasta lucra.Shimeko a murit dar nu \xc8\x99i Tsushima, dup\xc4\x83 ce a fost salvat de ni\xc8\x99te pescari \xc3\xaentr-o barc\xc4\x83. \xc8\x98oca\xc8\x9bi la aflarea ve\xc8\x99tii, familia lui Tsushima a intervenit pentru ca poli\xc8\x9bia s\xc4\x83 nu \xc3\xael acuze de vin\xc4\x83 \xc3\xaen moartea fetei iar \xc3\xaen Decembrie Tsushima \xc8\x99i Oyama s-au c\xc4\x83s\xc4\x83torit._NEWLINE_Dar aceast\xc4\x83 aparent\xc4\x83 fericire nu a durat mult, Tsushima fiind arestat de implicare \xc3\xaen partidul comunist japonez, aduc\xc3\xa2ndu-i din nou probleme cu familia lui care nu i-a mai trimis aloca\xc8\x9bia. Tsushima a \xc3\xaenceput s\xc4\x83 se ascund\xc4\x83 dar fratele s\xc4\x83u Bunji a reu\xc8\x99it s\xc4\x83 dea de el \xc8\x99i s\xc4\x83 \xc3\xaei spun\xc4\x83 c\xc4\x83 dac\xc4\x83 termin\xc4\x83 studiile \xc8\x99i st\xc4\x83 departe de partid, lucrurile vor reveni la normal \xc8\x99i va primi din nou bani, Tsushima accept\xc3\xa2nd.\n_START_SECTION_\n\xc3\x8enceputuri ca scriitor\n_START_PARAGRAPH_\nSpre surprinderea tuturor, Tsushima s-a \xc8\x9binut de cuv\xc3\xa2nt \xc8\x99i \xc8\x99i-a f\xc4\x83cut ordine \xc3\xaen via\xc8\x9b\xc4\x83.A reu\xc8\x99it s\xc4\x83 ob\xc8\x9bin\xc4\x83 sprijinul scriitorului Masuji Ibuse, ale c\xc4\x83rui rela\xc8\x9bii l-au ajutat s\xc4\x83 \xc3\xae\xc8\x99i publice scrierile \xc8\x99i s\xc4\x83 \xc3\xae\xc8\x99i creeze o reputa\xc8\x9bie._NEWLINE_Urm\xc4\x83torii ani au fost productivi, Tsushima scriind mult \xc8\x99i folosindu-\xc8\x99i pentru prima dat\xc4\x83 numele de scriitor "Osamu Dazai" \xc3\xaen nuvela "Ressha" (Trenul, 1933): Primul experiment cu nara\xc8\x9biunea la persoana a treia ce a devenit mai t\xc3\xa2rziu stilul lui caracteristic.Dar \xc3\xaen 1935 era clar c\xc4\x83 Dazai nu putea absolvi, e\xc8\x99u\xc3\xa2nd \xc8\x99i \xc3\xaen \xc3\xaencercarea de a ob\xc8\x9bine un loc de munc\xc4\x83 la un ziar din Tokio.Dup\xc4\x83 ce a terminat "Ultimii ani" vr\xc3\xa2ndu-se a fi ultima lui scriere, Dazai a \xc3\xaencercat s\xc4\x83 se sp\xc3\xa2nzure \xc3\xaen Martie 1935, f\xc4\x83r\xc4\x83 succes._NEWLINE_Drama nu avea s\xc4\x83 se opreasc\xc4\x83 aici.La nici trei s\xc4\x83pt\xc4\x83m\xc3\xa2ni de la cea de-a treia \xc3\xaencercare de sinucidere, Dazai a trebuit s\xc4\x83 se interneze din cauza apendicitei, timp \xc3\xaen care a devenit dependent de Pabinal, un analgezic pe baz\xc4\x83 de morfin\xc4\x83.Lupt\xc3\xa2nd un an cu dependen\xc8\x9ba, a fost dus la o institu\xc8\x9bie pentru boli mintale, \xc3\xaencuiat \xc3\xaentr-o camer\xc4\x83 \xc8\x99i for\xc8\x9bat s\xc4\x83 se lase de Panibal f\xc4\x83r\xc4\x83 tratament.Fiind departe de cas\xc4\x83 timp de o lun\xc4\x83, so\xc8\x9bia lui Dazai l-a \xc3\xaen\xc8\x99elat cu prietenul lui cel mai bun, Zenshiro Kodate.Afl\xc3\xa2nd de asta, Dazai \xc8\x99i so\xc8\x9bia lui au \xc3\xaencercat o dubl\xc4\x83 sinucidere cu somnifere dar niciunul dintre ei nu a murit iar apoi au divor\xc8\x9bat.S-a rec\xc4\x83s\xc4\x83torit rapid cu profesoara Michiko Ishihara iar prima lor fiic\xc4\x83 s-a n\xc4\x83scut \xc3\xaen Iunie 1941._NEWLINE_\xc3\x8en anii \'30 \xc8\x99i \'40, Dazai a continuat s\xc4\x83 scrie romane \xc8\x99i nuvele autobiografice.Prima lui poveste, "Gyofukuki" (1933), este o fantezie despre sinucidere. Alte scrieri din aceast\xc4\x83 perioad\xc4\x83 cuprind "D\xc5\x8dke no hana" (1935), "Gyakk\xc5\x8d" (1935), "Ky\xc5\x8dgen no kami" (1936), \xc8\x99i colec\xc8\x9bia "Bannen" (Ani de declin, 1936) ce descriu izolarea \xc8\x99i via\xc8\x9ba dezordonat\xc4\x83 a lui Dazai.\n_START_SECTION_\nAni de r\xc4\x83zboi\n_START_PARAGRAPH_\nJaponia a intrat \xc3\xaen R\xc4\x83zboiul din Pacific \xc3\xaen Decembrie dar Dazai suferea de tuberculoz\xc4\x83 \xc8\x99i nu a fost recrutat \xc3\xaen armat\xc4\x83.A reu\xc8\x99it totu\xc8\x99i s\xc4\x83 \xc3\xae\xc8\x99i publice scrierile, fiind unul din pu\xc8\x9binii autori care au putut publica \xc3\xaen aceast\xc4\x83 perioad\xc4\x83.\n_START_SECTION_\nDup\xc4\x83 r\xc4\x83zboi\n_START_PARAGRAPH_\nAceast\xc4\x83 perioad\xc4\x83 a reprezentat apogeul lui ca scriitor._NEWLINE_Viyon no Tsuma (So\xc8\x9bia lui Viyon, 1947), prezint\xc4\x83 o imagine de dup\xc4\x83 r\xc4\x83zboi a Japoniei, naratorul fiind so\xc8\x9bia unui poet care a abandonat-o. Ea se angajeaz\xc4\x83 ca \xc3\xaengrijitor al tavernei de unde so\xc8\x9bul ei a furat bani. Determinarea ei de a supravie\xc8\x9bui este pus\xc4\x83 greu la \xc3\xaencercare de viol \xc8\x99i dec\xc4\x83derea so\xc8\x9bului ei, dar voin\xc8\x9ba ei r\xc4\x83m\xc3\xa2ne puternic\xc4\x83 p\xc3\xa2n\xc4\x83 la sf\xc3\xa2r\xc8\x99it._NEWLINE_\xc3\x8en Iulie 1947, una din cele mai cunoscute scrieri ale lui Dazai, Shayo (Apus de soare) ne arat\xc4\x83 declinul unei familii de nobili dup\xc4\x83 Cel de-al doilea r\xc4\x83zboi mondial, transform\xc3\xa2ndu-l pe Osamu \xc3\xaentr-o celebritate.Cartea este bazat\xc4\x83 pe jurnalul lui Shizuo \xc5\x8cta, o fan\xc4\x83 al lui Dazai.Cei doi s-au \xc3\xaent\xc3\xa2lnit \xc3\xaen 1941, iar Shizuo a r\xc4\x83mas \xc3\xaens\xc4\x83rcinat\xc4\x83, d\xc3\xa2nd na\xc8\x99tere fiicei lor Haruko \xc3\xaen 1947._NEWLINE_Fiind \xc3\xaentotdeauna un b\xc4\x83utor \xc3\xaenr\xc4\x83it, a devenit dependent de alcool.Cu \xc3\xaenc\xc4\x83 un copil f\xc4\x83cut din flori, s\xc4\x83n\xc4\x83tatea lui a \xc3\xaenceput s\xc4\x83 se deterioreze rapid.Cam \xc3\xaen aceast\xc4\x83 perioad\xc4\x83 a \xc3\xaent\xc3\xa2lnit-o pe Tomie Yamazaki, o v\xc4\x83duv\xc4\x83 de r\xc4\x83zboi care \xc8\x99i-a pierdut so\xc8\x9bul dup\xc4\x83 10 ani de c\xc4\x83s\xc4\x83torie. Dazai \xc8\x99i-a abandonat so\xc8\x9bia \xc8\x99i copii, mut\xc3\xa2ndu-se cu Tomie. A scris apoi Ningen Shikkaku (Umanitate pierdut\xc4\x83),cea mai mare lucrare a lui,autobiografic\xc4\x83,ce poveste\xc8\x99te via\xc8\x9ba lui Osamu din copil\xc4\x83rie \xc8\x99i p\xc3\xa2n\xc4\x83 la maturitate._NEWLINE_Ningen Shikkaku ni-l prezint\xc4\x83 pe personajul principal, Oba Yozo (Osamu Dazai \xc3\xaens\xc4\x83\xc8\x99i) trec\xc3\xa2nd printr-o autodistrugere continu\xc4\x83, disperare \xc8\x99i neputin\xc8\x9b\xc4\x83 de a fi ca ceilal\xc8\x9bi,lupt\xc3\xa2nd cu dependen\xc8\x9ba de alcool \xc8\x99i morfin\xc4\x83.Scurtele momente de fericire ale personajului sunt mereu \xc3\xaentrerupte de ceva,culmin\xc3\xa2nd cu momentul c\xc3\xa2nd cel mai bun prieten al lui \xc3\xaei violeaz\xc4\x83 so\xc8\x9bia.La fel ca \xc3\xaen realitate, Oba \xc3\xaencearc\xc4\x83 s\xc4\x83 se sinucid\xc4\x83 de c\xc3\xa2teva ori dar supravie\xc8\x9buie\xc8\x99te de fiecare dat\xc4\x83.Nara\xc8\x9biunea este de o manier\xc4\x83 sumbr\xc4\x83,Oba Yozo descriindu-se  ca pe un ratat f\xc4\x83r\xc4\x83 rost \xc3\xaen via\xc8\x9b\xc4\x83._NEWLINE_Prim\xc4\x83vara lui 1948 l-a g\xc4\x83sit scriind "Guddo Bai" (La revedere) dar \xc3\xaen vara aceluia\xc8\x99i an, Dazai \xc8\x99i Tomie au reu\xc8\x99it s\xc4\x83 se sinucid\xc4\x83 \xc3\xaenec\xc3\xa2ndu-se \xc3\xaen canalul Tomagawa, apropiat de casa lor.Trupurile au fost g\xc4\x83site pe 19 Iunie, care coincidea cu cea de-a 39-a aniversare a lui. Morm\xc3\xa2ntul lui se afl\xc4\x83 la templul Zenrin-ji \xc3\xaen Tokio._NEWLINE_S-a vehiculat c\xc4\x83 nu ar fi fost sinucidere, ci c\xc4\x83 Dazai ar fi fost ucis de Tomie care apoi s-a \xc3\xaenecat dar nu au existat dovezi care s\xc4\x83 sus\xc8\x9bin\xc4\x83 aceast\xc4\x83 teorie.'